NETFLIXOVA SERIJA
MENADŽERICA, KIM HYEON-JEONG MIR LIFE OSIGURANJE
Gđo Kim.
Sada će vas primiti.
U redu.
Svjesni ste da tvrtka prolazi kroz proces spajanja i preuzimanja?
Da, gospodine.
Čula sam da će Mir Life
preuzeti SB Life, njemačka osiguravajuća kuća.
Pošto se vlasnik tvrtke mijenja,
ne možemo izbjeći promjene.
Ovo je odluka nadređenih.
„Bračni par unutar iste tvrtke
može podnijeti ostavku.”
Zašto?
Jer su relativno stabilni.
Relativno stabilni?
Zaposlenici u braku imaju dvostruka primanja
i vode stabilniji život od samaca.
No čak i ako pribrojim svoju plaću suprugovoj,
ne bi bila ravna plaći voditelja.
Ovo je pravilo tvrtke.
„Ako jedan od supružnika
ne preda ostavku,
suprug će dobiti otkaz bez otpremnine.”
Dakle, ako ne dam otkaz,
otpustit ćete mojeg supruga?
Razmislite koja je opcija bolja.
Zar ćete kao žena stati između vašeg muža i njegove karijere?
Molim?
To bi i roditeljima smetalo.
Kakvog bi roditelja veselilo
vidjeti sina kod kuće dok snaha radi?
Sada morate podržati muža.
Gđo Kim.
Što su rekli u resursima?
Da.
Gđo Lee, vaš muž radi ovdje?
Da. Zašto pitate?
Gđo Lee.
Sada će vas primiti.
U redu.
MUŽ: MORAMO RAZGOVARATI
Što ti je rekao?
Da te uvjerim.
Da dam otkaz?
To je ono što tvrtka sada želi.
Žele se riješiti radnica.
Jesi li dobro?
Toliko sam se trudila oko ove tvrtke.
Ti to znaš, zar ne?
Naravno.
Naravno da znam.
Uzela sam samo dva slobodna tjedna
nakon rođenja Jeong-mina.
Svojevoljno sam skratila porodiljni
i vratila se na posao.
Znam.
Svi na poslu to znaju.
Očekivali su od mene da zapostavim ulogu majke i žene
i budem odana zaposlenica.
Sada kaže da trebam ostati kod kuće i brinuti se o tebi.
Kaže da smetam tvojoj karijeri…
ako nastavim raditi ovdje.
SLUČAJ 12 DUPIN RIJEKE JANGCE
Naprijed.
Zaboga.
Čini se da…
-Proveli ste noć ovdje? -Ne, otišao sam kući u zoru i odmorio se.
U redu.
Jedete burger za doručak?
Da, uskoro se sastajem s klijentom, pa nemam vremena za pravi obrok.
Kako vam mogu pomoći?
Idem posjetiti odvjetnika Park Hak-sua u bolnicu.
Mogli biste poći sa mnom.
No čini se da ne možete.
Čekajte…
Što se dogodilo odvjetniku Parku?
Bolestan je?
Zaboga.
Niste čuli?
Sinoć je Jang Jae-jin otišao kod odvjetnika Parka i napravio scenu.
Jang Jae-jin…
Sin predsjednika Hyeonbo Constructiona?
Da, tako je.
Izašao je iz zatvora prije koji dan.
Zbog vas i odvjetnika Parka dobio je samo osam godina zatvora
nakon što je ubio vlastitog oca.
Pitam se koji je njegov problem.
Otišao je u dom odvjetnika Parka i iz osvete ga napao nožem.
Hvala nebesima da se obitelj pojavila na vrijeme.
Srećom, nije teško ozlijeđen. Samo je uznemiren.
Je li Jang Jae-jin uhvaćen?
Nije. Policija ga traži.
Jang Jae-jin se vjerojatno sjeća i mojeg lica.
Rekla sam osiguranju
da pripaze na ljude koji ulaze u zgradu.
Povećat ćemo broj čuvara,
pa se ne brinite, u redu?
Da, gospođo.
-Vratite se poslu. -Vidimo se poslije.
Otišao je u dom odvjetnika Parka i iz osvete ga napao nožem.
Je li Jang Jae-jin uhvaćen?
Nije. Policija ga traži.
Zdravo.
Vi ste odvjetnik Jung Myeong-seok, zar ne?
Da.
Ja sam Moon Jong-Cheoi iz ljudskih resursa Mir Lifea.
Već smo se jednom upoznali. Sjećate se?
Da.
Ispričavam se.
Idemo u konferencijsku salu.
Naravno.
„Ako jedan od supružnika
ne preda ostavku,
suprug će dobiti otkaz bez otpremnine.”
Ne razumijem zašto je ovo pravilo diskriminatorno prema ženama?
Penalizira supruga. Zar to ne znači da diskriminira muškarce?
Upravo tako.
O tome ja pričam.
Oporbena odvjetnica neprestano tvrdi
da je to diskriminacija radnica
i to me frustrira.
Pa…
U doslovnom smislu to je možda istina, no živimo u patrijarhalnom društvu.
Ako jedan od supružnika može raditi,
možemo li ignorirati predrasudu da bi to trebao biti suprug?
Jasno.
Od 112 bračnih parova u tvrtki,
devedeset i osam žena dalo je ostavku.
Upravo tako. Rekli ste da ćete penalizirati muževe,
no većinom su žene svojevoljno dale ostavku.
K tomu, ne mogu uložiti ni žalbu.
Jer su njihovi supruzi taoci tvrtke.
Nisu li zbog toga dvije od 98 radnica
podigle tužbu?
Jeste li sve to uzeli u obzir prilikom stvaranja tog pravila?
Što?
Pa, mislim…
Teško je provesti velike promjene bez problema,
pa je Mir Life našao najučinkovitiju metodu.
Da, tako je. To i ja govorim.
U redu, dvije radnice koje su podigle tužbu
su Kim Hyeong-jeong i Lee Ji-young, zar ne?
Kakve su bile kao radnice?
Nisu bile problematične.
Mogli bismo reći da je menadžerica Kim
bila veoma posvećena poslu.
Dvaput je osvojila nagradu za najboljeg zaposlenika.
Pomoćna menadžerica Lee također je bila dobra u svojem poslu.
Vidim da je često uzimala slobodne dane prije ostavke.
Mislim da su to bili odlasci liječniku,
no provjerit ću to.
Čim više informacija imate o tužiteljicama, tim bolje.
Dajte nam sve što imate.
Ne želimo im tražiti mane,
no ključno je znati njihov položaj ili slabosti.
Da, u redu.
Ali…
što se tiče oporbene odvjetnice.
Odvjetnica Ryu Jae-sook?
Poznajete je?
Ne poznajem je osobno.
Znam da često uzima slučajeve
koji se tiču žena, ljudskih prava i rada.
Je li poznata u tom polju?
Zastupala je puno slučajeva koji su uzburkali javnost.
Primjerice, slučaj „povrede radnog odnosa tvrtke Seono”,
„preuranjene mirovine radnica Gwangil Grupe”
i tužbe protiv tvrtke Gyeongok zbog pneumokonioze.
Uzima velike slučajeve koji su nalik borbe Davida i Golijata,
pa rijetko pobjeđuje.
Izgubila je sve slučajeve koje je spomenula.
Kao da se specijalizirala u gubljenju slučajeva.
Imate li kakvih specifičnih briga oko odvjetnice Ryu?
Pa,
jednom je došla u tvrtku i bila je…
Kako da to kažem?
Glasna?
Nemojte
obznaniti tvrtki vaš bračni status!
Mir Life se iskorištava zakon da natjera radnice da predaju ostavku
kako bi napravili spolno diskriminatorne promjene!
Priberite se!
-Priberite se! -Priberite se!
Prisilni otkaz pod krinkom samovoljne ostavke.
Osuđujemo ugnjetavanje!
-Osuđujemo! -Glasna je.
-Mir Life, priberite se! -Danas je saslušanje.
-Priberite se! -Zar se zagrijava prosvjedom?
Kakva odvjetnica.
Osuđujemo!
-Osuđujemo! -Osuđujemo!
Uskladila se bojom odjeće s tužiteljicama.
Imaju iste trake za kosu.
-Priberite se! -Priberite se!
Vrijeme je. Hoćemo li ući?
Sudac Ryu Myeong-ha poznat je po strogoći.
Ryu Myeong-ha?
Osuđujemo opresiju!
Sudac Ryu Myeong-ha predsjeda ovim slučajem?
Da, zar nisi znala?
Imamo problem.
Nije li ime glasne odvjetnice Ryu Jae-sook?
Nema šanse…
Nije iz Pungsana, zar ne?
Mir Life, priznajte da je ovo nepravedan otkaz!
-Priznajte! -Priznajte!
MIRITELJ
Zdravo.
TUŽITELJ
OPTUŽENIK
Časni sude.
Tužiteljice i njihova odvjetnica upravo su održale prosvjed
ispred sudnice zbog ovog slučaja.
Bojim se da bi prosvjed mogao utjecati na vas
i poštenje ovog suđenja.
Samo smo prosvjedovale
protiv spolno diskriminatornih promjena Mir Lifea.
Nije nam bila namjera utjecati na ishod suđenja.
Zašto ste onda prosvjedovale ispred sudnice?
Trebale ste ispred Mir Lifea.
I to planiramo.
Danas smo to učinile ovdje jer je danas saslušanje.
Moramo li s vama dogovoriti gdje smijemo prosvjedovati?
To nije potrebno…
Odvjetnice,
odakle je vaša obitelj?
Moja obitelj je obitelj Ryu iz Pungsana.
Zaboga.
I moja.
Koje je generacijsko ime vašeg oca?
Moj otac…
Časni sude, zašto pitate za ime mojeg oca, a ne moje?
Jer kćeri obično ne nose generacijska imena.
U redu.
Jer su kćeri izopćene nakon udaje
i ne mogu nastaviti liniju obitelji Ryu iz Pungsana?
-Ne, hoću reći… -Časni sude.
Mislim da je u središtu ovog slučaja spolna diskriminacija.
Spolna diskriminacija je strogo zabranjena
u ovoj državi
prema zakonu o jednakosti spolova
i prava na zapošljavanje.
Bojim se
da će to što vas brine moj manjak generacijskog imena jer sam žena
utjecati na vaše pošteno prosuđivanje ovog slučaja.
Što?
„Jae” u mojem imenu generacijsko je ime
koje označava 26. generaciju obitelji Ryu iz Pungsana.
Vaše ime sadrži „Ha”, časni sude.
U tom slučaju pretpostavljam da ste vi 27. generacija.
Da, jesam.
To bi na neki način značilo da sam ja vaša strina.
Naravno, nije potrebno da me zovete strinom.
U redu.
Časni sude, smijem li se dotaknuti prosvjeda tužiteljica i odvjetnice…
To neće biti problem.
Molim?
Prosvjed neće utjecati na moju prosudu.
Dakle,
neće biti problem.
Hvala, suče Ryu Myeong-ha.
Ne volim riječ „kontekst”.
Jednako je teška kao riječ „ton”.
Kad sam studirala pravo, nisam morala dokučiti kontekst i ton
skrivenu iza riječi.
No mislim da to nije dovoljno za neke slučajeve.
Ne mogu ići u detalje,
no naučih da naizgled blago pravilo može biti spolno diskriminatorno.
Ako u obzir uzmeš kontekst da je ovo patrijarhalno društvo…
Hej, Young-woo.
Da?
Jesi li…
u vezi s nekime?
Zašto me to iznenada pitaš?
Ima li tu neki skriveni kontekst za kojeg ne znam?
Ne, ništa nalik tomu.
Samo se pitam jesi li u vezi.
Pa…
Ne.
Ne?
Mislim…
Ali…
poljubila si se?
Zaboga.
Nisam mislio da to možeš.
Kao da si u holivudskom filmu.
Kako si znao da sam se poljubila?
Kako to misliš?
Ljubila si se ispred kuće!
Zaboga, ti mala…
Ali što?
Nisi u vezi?
Nismo pričali o tome.
Upoznajemo se i odlazimo na spojeve.
On je onda propalica.
Ljubaka te uokolo umjesto da te propisno izvede?
Tko je on? Dovedi ga kući.
Moram vidjeti kakav je dečko, u redu?
Zaboga.
Nisam učinio ništa krivo.
Hej, čekaj.
Lažni pištolj.
„Ako jedan od supružnika
ne preda ostavku,
suprug će dobiti otkaz bez otpremnine.”
Zašto je Mir Life smislio to pravilo?
Niste li naposljetku natjerali radnice da predaju ostavku
prijeteći im da će njihovi muževi ostati bez posla?
Ne, Mir Life je tvrtka koja poštuje žene.
Čak i usred promjena u tvrtki
smislili smo pravilo koje ide u prilog radnicama.
„Zar ćete kao žena stati između vašeg muža i njegove karijere?”
„Kakvog bi roditelja veselilo
vidjeti sina kod kuće dok snaha radi?”
„Sada morate podržati muža.”
„Kad muškarac ostane bez posla, on je nezaposlen.”
„Kad žena ostane bez posla, i dalje je kućanica.
„Učinit ćete suprugov život sramotnim i patetičnim?”
To ste rekli tužiteljicama. Sjećate li se toga?
Da.
Niste li upravo rekli
da Mir Life poštuje žene
i da ste smislili nova pravila
koja idu ženama u korist.
No na ovim sastancima
aktivno ste uvjeravali radnice
da predaju ostavke.
Priznajete li to?
Samo sam rekao kako se osjećam.
To su moja osobna uvjerenja koja nemaju veze s pravilima tvrtke.
Ne budite smiješni.
Časni sude. Ova vrsta ispitivanja veoma je nepristojna
jer vrijeđa svjedoka.
Molim vas da upozorite odvjetnicu da ne pretjeruje.
G. Moon je voditelj ljudskih resursa u Mir Lifeu
i zastupao je svoju tvrtku na sastancima s tužiteljicama.
Zar bih trebala prihvatiti da su to njegova osobna uvjerenja
i da je samo čavrljao s njima na tako ozbiljnim sastancima?
Mislim da ne.
Suče Ryu Myeong-ha.
ODVJETNICA RYU JAE-SOOK
G. Moon Jong-cheol
zastupao je Mir Life na sastancima s tužiteljicama.
Priznajete li to?
Da, ali…
Neka uđe u zapisnik.
Što ste mislili o promjenama u tvrtki
kada ste prvi put čuli za njih?
Jeste li mislili da zapravo tjeraju radnice da predaju ostavke
jer će inače njihovi muževi ostati bez posla?
Ne.
Da sam to mislila, dala bih otkaz.
U našem slučaju moj je suprug predao ostavku.
Nisam pravilo smatrala spolno diskriminatornim.
Osim ako je obrnuta diskriminacija.
Sastali ste se s g. Moonom, zar ne?
Da.
Je li rekao
da kao žena ne biste trebali smetati karijeri supruga?
Ne sjećam se.
Jer to nije važno.
Sjećam se da nam je rekao da ćemo dobiti otpremninu
jednaku 13 mjeseci plaće ako predamo ostavku
i priliku da radimo kao honorarci.
Prilika za honorarni rad?
Zašto to govorite kao da je to neka prednost?
Zar ne znate da je ovo izlika
da sve žene uzmu kao honorarce?
Sve ove priče o diskriminaciji i honorarnom radu.
Ne razumijem zašto pametni i neovisni ljudi
tvrde da su bili prisiljeni donijeti odluku
zbog onoga što je g. Moon rekao.
Situacija u tvrtki ionako je teška zbog promjena,
a sada je tu i tužba.
Preostali radnici su iscrpljeni!
To je sve.
Odvjetnice, možete krenuti s ispitivanjem.
Vaš je suprug jako bolestan, zar ne?
Čula sam da je nedavno operirao rak na debelom crijevu.
Da.
No moj muž nije zbog toga dao ostavku.
Unatoč njegovoj bolesti
donijeli bismo istu odluku.
Prije njegove operacije
dobili ste mjesec dana bolovanja, zar ne?
To je nevjerojatna beneficija
za tvrtku koja je trenutačno u tako teškim okolnostima.
Jeste li danas ovdje
zbog tih beneficija?
Gđo Choi Yeon-hui.
Je li suprugova operacija dobro prošla?
Bile smo okupirane tužbom
da vas nismo stigle posjetiti u bolnici.
U redu je.
Dobro je prošla. Nema metastaza.
On je dobro.
Zbilja? To je dobro.
Kakvo olakšanje.
Nema potrebe da se osjećate loše zbog ovoga.
Samo se fokusirajte na supruga.
Svi imaju drugačije mišljenje.
Učinila bih istu stvar da sam u vašoj situaciji.
Gđo Kim…
Gđo Choi, jeste li kušali bungeoppang koji nude ispred?
Možda je dobar zato što je ispred sudnice.
Idemo na bungeoppang zajedno.
U redu je. Probat ću ga drugi put.
Hajde.
Barem jedan.
Da smo i dalje na poslu,
sada bi bilo vrijeme užine.
Žao mi je.
Jako mi je žao.
Zašto plačete?
Zaboga…
U redu je.
Da, u redu je.
U redu je.
Koja je poanta svega ovoga?
Ispričavam se!
Izvolite.
-Što je ovo? -Bungeoppang.
Kupile smo ih kada i naše. Poslužite se.
Hvala.
Nema problema. Pozdrav.
Kupile su bungeoppang oporbenim odvjetnicima?
Zbilja su opuštene.
Zar misle da pobjeđuju?
Pa, pobjeđuju.
Idemo.
Jun-ho.
Morat ćemo istražiti tužiteljice.
-Istražiti? -Da.
Postoji li išta što ukazuje na to
da su tužiteljice dobrovoljno napustile tvrtku?
Siguran sam da to nisu učinile jer su to htjele.
Možda samo dokaz
da su mislile da je ostavka tada bila najbolji izbor.
Istražit ću to.
Što?
Taksi.
Želim vidjeti reklamu na njemu.
Što? Taksi?
Na taksiju je simbol reklame
koji izgleda kao privjesak na ključevima gđe Lee Ji-yeong.
Želim provjeriti što je to.
Zašto?
Još jedna od tvojih nasumičnih opsesija…
Držite se.
Što nije u redu s njim?
Young-woo.
Odvjetnice Woo. Dobro pogledaj.
BOLNICA ZA ŽENE HUIMANG POČETAK NOVOG ŽIVOTA U HUIMANGU
„Liječenje neplodnosti”.
„Bolnica za žene Huimang”?
Rekli ste da radite s odvjetnicom Woo, zar ne?
Možete li je natjerati da preda ostavku u Hanbadi?
Molim?
Nije važno hoće li dati ili dobiti otkaz.
STRUČNO PRAVNO MIŠLJENJE
Što radiš?
Posao.
Radim.
U redu.
Ne smeta ti ako ovdje sjednem, zar ne?
Morao sam ovo uzeti.
Pa…
Dakle.
Kako je raditi
u velikoj odvjetničkoj tvrtki?
Što?
Meni
je ponekad
jadno.
U velikim odvjetničkim tvrtkama moramo raditi nepravedne stvari
i tlačiti slabije.
Jer ljudi koji si mogu priuštiti skupe odvjetnike poput nas
obično su bogati i moćni.
Znaš li…
tko je smislio strateške promjene Mir Lifea?
Što?
Mi.
Što?
To je bila Hanbada.
Pregledao sam Hanbadino stručno mišljenje koje je poslala Mir Lifeu prošle godine
i ondje sve piše.
„Službeno najavite da će muž biti kažnjen da izbjegnete
spolnu diskriminaciju.”
„Mala otpremnina
potaknut će dobrovoljne ostavke.”
„Prikažite honorarni rad
kao prednost onima koji daju ostavku.”
Hanbada je…
podučila Mir Life ovom triku.
Je li Mir Life smislio to pravilo
u namjeri da svim radnicama da otkaz?
Da.
Iskoristili su strateške promjene da najure gotovo 100 radnica
i prebacili ih na honorarne poslove
konzultirajući se s velikom pravnom tvrtkom
da izbjegnu probleme u budućnosti.
Vješta spolna diskriminacija.
Da Tri mušketira
ovo mogu dokazati, mogle bi pobijediti.
No to se neće dogoditi.
Kada vidim odvjetnicu Ryu na televiziji…
Jesi li je vidjela?
Ured joj je nalik trgovini.
Misliš da može provesti dobru istragu?
Vjerojatno ne.
A da uposli nekoga kao što je Jun-ho?
Ne, jer si ga ne može priuštiti.
Slažeš li se?
Prestat ću laprdati i vraćam se poslu.
U redu.
Ovo je stručno mišljenje
i tu je sve što sam spomenuo.
Želiš li to pročitati?
Daj si vremena.
STRUČNO PRAVNO MIŠLJENJE
„Primatelj, tvrtka Mir Life. Pošiljatelj, Odvjetnička tvrtka Hanbada.”
„Naslov, Analiza…”
Ne, nisam mislio
da to sada naglas pročitaš.
Pročitaj to tiho i nasamo.
„Naslov, Analiza strateških promjena za bračne parove u tvrtki.”
Što je ovo?
Stručno pravno mišljenje koje je Hanbada prošle godine poslala Mir Lifeu.
Znate li što unutra piše?
Naravno da znam.
Kako ste ovo uopće našli?
Dakle, Hanbada je pomogla
Mir Lifeu da najuri radnice?
Jesmo li ih podučili
kako diskriminirati na legalan način?
Ne, ne bih to tako rekao.
Samo smo dali svoje mišljenje
da naš klijent postigne svoj cilj bez legalnih posljedica.
Ako pobijedimo na suđenju,
sudjelovat ćemo u legaliziranju otpuštanja radnica.
I to ćemo učiniti na sramotan način jer ćemo liječenje neplodnosti gđe Lee
predstaviti kao problem.
Šteta što je dupin skočio tako visoko kada vidjeh
logo Bolnice za žene Huimang.
Što? Dupin, skočio, što?
Ako moramo zastupati Mir Life,
možemo li barem zataškati liječenje neplodnost gđe Lee?
Ako kao odvjetnici ne možemo doprinijeti izgradnji boljeg svijeta…
Odvjetnice Woo.
Tko vam je rekao da odvjetnici čine svijet boljim mjestom?
-Molim? -Odvjetnik mora braniti.
Naš je posao da štitimo prava klijenata
i damo sve od sebe da spriječimo klijentove gubitke.
Našu stručnost trebamo upotrebljavati u tu svrhu,
a ne u svrhu poboljšavanja svijeta.
Što bi uopće svijet učinilo boljim mjestom?
Nije li to posao suca?
„Misija svakog odvjetnika
bit će braniti ljudska prava i ostvariti pravdu.”
Stavak 1, članak 1. zakona o odvjetništvu.
Tako je!
Zar sada ne branim Mir Life?
Sučev je posao odlučiti čija je strana pravedna, a ne naš!
Zar ste…
ljuti?
Ne, nisam!
Iako su vam obrve spuštene, jagodice podignute,
a nosnice razjarene?
To su tipični znakovi ljutnje.
Uglavnom.
Istražite liječenje neplodnosti
i dobro ispitajte gđu Lee Ji-yeong, u redu?
U suprotnom ću ja to učiniti.
DUPINIMA JE MJESTO U OCEANU, A NE U AKVARIJU
To je dupin!
-Zdravo. -Zdravo.
Zdravo.
Ovaj dupin je jako sladak.
Hajde, djeco.
-U redu. -U redu.
NE POKAZUJTE DUPINE, NEGO IH PUSTITE NA SLOBODU
Ispred Mir Lifea se sada održava prosvjed,
no ignoriram ga i prosvjedujem na drugi način.
Ne znam je li ovo dobra ideja.
Ne prosvjeduješ da oslobodiš dupine kao odvjetnica.
Mi…
smo sada na spoju.
Što onda trebam učiniti kao odvjetnica?
Trebam li slušati odvjetnika Junga,
prepustiti sucu da odluči što je pravedno
i fokusirati se na obranu klijenta?
Pa…
Otkad radim u Hanbadi,
vidio sam da puno odvjetnika razbija glavu time.
Početnici, juniori, seniori, svi.
-Zbilja? -Da.
Odvjetnici poput Junga imaju vlastita uvjerenja,
no drugi se i dalje premišljaju i uvjere se u suprotno.
Neki odvjetnici napuste tvrtku zbog toga.
Jer je Hanbada velika tvrtka?
Najsmješnije je to
što su te tvrtke najangažiranije u slučajevima od javne koristi.
U Koreji nema tvrtke
s tolikim brojem takvih slučajeva kao Hanbada i Taesan.
Ovo je teško.
Još je teže nakon ovoga što si rekao.
Odgovor na ovaj problem nije jednostavan.
Daj si vremena i razmisli.
Uvijek ću navijati za tebe, bez obzira na to što odabereš.
„Svečano prisežem
da ću govoriti istinu.
Ako ne budem govorila istinu,
odgovarat ću za krivokletstvo.”
Obrana može krenuti s ispitivanjem.
Kada ste saznali
da će njemačka osiguravajuća kuća SB Life preuzeti Mir Life?
Prošle godine.
Tada ste često bili na bolovanju.
I mjesecima ste triput tjedno odlazili ranije s posla.
Zašto?
Išla sam kod doktora.
Ali samo prošle godine.
Radim u tvrtki već osam godina
i nikad nisam izostajala kao prošle godine.
U koju ste bolnicu išli?
Bolnicu za žene Huimang.
Bolnica za žene Huimang
je ginekološka klinika za liječenje neplodnosti?
Da.
Jedan od načina liječenja je in vitro oplodnja
i za nju morate odlaziti u bolnicu triput tjedno unutar mjesec dna.
Morali biste ranije otići s posla.
Na dan prikupljanja jajašaca ili prenošenja embrija,
morali biste uzeti slobodan dan.
Jeste li odlazili ranije s posla
i često uzimali slobodne dane zbog umjetne oplodnje?
Da.
Onda je u vašem slučaju predlaganje ostavke
moglo biti prilika da se fokusirate na umjetnu oplodnju.
Ionako ste planirali trudnoću.
Kakve to veze ima?
Nisam ostala trudna,
no čak i da sam ostala trudna, nastavila bih raditi u tvrtki.
Prema zakonu o radu, radnice dobiju
90 dana plaćenog porodiljnog dopusta prije i nakon rođenja djeteta.
Na saslušanju je odvjetnica tužiteljica spomenula
da je jednomjesečni dopust svjedokinje gđe Choi
izvanredna beneficija tvrtke
koja je u jako teškim okolnostima.
Zar se onda to ne odnosi i na porodiljni od 90 dana?
Prigovor. Tužiteljica je odlazila na liječenje
prije prijedloga ostavke.
Njezino liječenje neplodnosti i ostavka nisu povezani.
Pa…
Odbijam prigovor.
Nastavite s ispitivanjem.
Tužiteljice, odgovarajte iskreno.
Zar niste htjeli iskoristiti priliku
i dobiti otpremninu kao pripremu za trudnoću
umjesto da ostanete u tvrtki tijekom krize?
Ispričavam se.
Zovem se Woo Young-woo.
Woo Young-woo, neovisno o tome kako čitate.
Kajak, neven, rotor, kuk, potop, Woo Young-woo.
Ja sam Ryu Jae-sook.
Sook-jae Ryu, ako okrenete.
U redu.
Vidjeh vas u novinama.
„Prva autistična odvjetnica Republike Koreje.”
Pitala sam se kakvom bi odvjetnicom takva osoba postala,
no vidim da ste završili u Hanbadi.
Očekivala sam da ćete završiti na boljem mjestu.
Boljem?
Da. Primjerice, u Odvjetničkom uredu Ryu Jae-sook.
U redu.
Nije li bolje stati uz hrabre radnice
nego braniti klijente kao što je Mir Life?
Odvjetnik je netko tko brani.
Odvjetnikov je posao štititi prava klijenata
i spriječiti klijentove gubitke.
Odvjetnikov posao nije prosuđivati
koji bi ga klijent učinio boljim.
No i odvjetnici su ljudi.
Drugačiji su od sudaca i tužitelja.
-Molim? -Svi radimo u pravnom polju.
No suci i tužitelji štite zakon,
a odvjetnici štite ljude.
Svaki slučaj je samo posao za suca ili tužitelja,
ali su drugačiji za odvjetnika.
Sjedimo uz klijenta…
i oni su nas odabrali da ih štitimo
kao ljudska bića.
„Niste u krivu.”
„Podržavam vas.”
Te izjave i podrška
dio su našeg posla.
Zbog toga sami moramo procijeniti što je ispravno
kada nekoga zastupamo.
Ne možete lagati samoj sebi.
Što?
Odvjetnica Woo je s odvjetnicom Ryu.
O čemu razgovaraju?
I ja se to pitam.
-Što radiš? -Što? Zašto?
Pokušavaš ući u Young-wooin ured. Zašto?
Moram je nešto pitati.
Što si ti? Kajakova zaštita? Zašto te se to tiče?
Young-woo je prije otišla s Jun-hom.
Očito nije tu. Svjetla su ugašena.
Kamo ide s njim u ovo doba?
Mislila sam da živiš s Jun-hom. Zar ne znaš?
-Njih dvoje… -Što je s njima?
U vezi su.
U vezi su?
-Zašto? -Kako to misliš?
Jednostavno jesu!
Kako si naporan.
Makni mi se s puta.
STRUČNO PRAVNO MIŠLJENJE
ODVJETNIČKI URED RYU JAE-SOOK
ODVJETNICA WOO YOUNG-WOO
Što nije u redu? Tražiš nešto?
Tražim oca.
Što?
Vidio nas je prošli put kad smo se ljubili.
Što?
Rekao mi je da te upoznam s njim.
Ali neću to učiniti.
Jer nismo u vezi.
Što…
Nismo…
u vezi?
Pa…
Nismo to nikad rekli, zar ne?
Pa…
Ili jesmo?
Onda…
jesmo li u vezi?
Ako nismo u vezi,
zašto bih prosvjedovao za oslobođenjem dupina na slobodan dan?
Što?
Zar ne smatraš da bi dupini trebali biti slobodni?
Naravno da smatram.
No to nije idealna aktivnost tijekom slobodnog dana.
Nije najzabavnije.
Nije…
zabavno?
Hoću reći…
Iskreno,
popis koji si napravila.
„Što raditi na spoju”?
Da.
Nisam…
naviknut na te stvari.
Ljudi obično ne rade te stvari na spoju.
Poput vađenja smeća dok trčiš uz rijeku Han.
Jun-ho!
Hej…
Tog si dana
zbilja samo skupljala smeće.
Skupljala si ga dok nisi napunila košaru,
a dan je bio sve ljepši.
Zar bi itko drugi
išao na takve spojeve?
Išli smo na tipične spojeve.
Primjerice, išli smo u poznate restorane.
To su sve lokali s gimbapom. Tog dana jeli smo samo gimbape.
Na popisu su stvari koje ti želiš raditi.
Išli smo u igraonicu jer si ti to htio.
Glasno je, no izdržala sam.
U redu, no tri sata smo igrali „Pronađi razlike”.
Riješeno!
Spremni? Krenite!
Riješeno!
Spremni? Krenite!
Riješeno!
Spremni? Krenite!
Riješeno!
Odvjetnice Woo.
Ovo ti sjajno ide.
Riješeno!
Ti si bila dobra u tome, pa mi nije bilo zabavno.
Onda…
Zašto stalno ideš na spojeve sa mnom
ako ti nije zabavno?
Jer mi se sviđaš!
Prosvjedovao sam, skupljao smeće dok smo trčali
i odlazio na gimbape jer mi se sviđaš.
I dalje
nismo u vezi?
To me zbilja…
boli, znaš?
U redu.
Odvjetnice, priložili ste nove dokaze, zar ne?
Da, časni sude.
Dokaz da je Mir Life pomno isplanirao
spolno diskriminatorno pravilo
u namjeri da otpusti radnice.
Poslao mi ga je anonimni doušnik.
Predstavljam vam poslovnu bilježnicu
g. Moon Jong-cheola, voditelja ljudskih resursa Mir Lifea.
Danas sam priložila skenirane kopije.
Ovo je zbilja vaša bilježnica?
Tvrtka ih je prošle godine podijelila svim zaposlenicima.
Moja bi trebala biti u mojem uredu.
Ako pogledate bilježnicu, vidjet ćete da g. Moon
ima naviku voditi bilješke tijekom telefonskih poziva.
Napisane su u travnju prošle godine
tijekom razgovora s direktorom Mir Lifea, Choi Seung-cheolom.
Direktor je g. Moonu dao jasnu naredbu
da nagovori radnice da predaju ostavku
jer će u suprotnom njihovi muževi biti kažnjeni.
-Je li to istina? -To je neporecivo.
-Zaboga. -To je neporeciv dokaz.
G. Moon, je li to istina?
Je li to vaša bilježnica?
Napisao sam to.
No ne znam kako je to…
završilo u njihovim rukama.
Časni sude.
G. Moon nije odobrio korištenje bilježnice u svrhu dokaza.
Dakle, dokaz je ilegalno prikupljen.
To spada pod zakon o kažnjavanju, članak 300…
Tri…
Zakon o kažnjavanju, članak 300…
Kako ono ide?
Ono o ilegalnom prikupljanju dokaza?
U redu.
„Članak 308-2 zakona o kažnjavanju. Svi ilegalno prikupljeni dokazi
neće biti prihvaćeni”?
Da, prema tom članku
bilježnica g. Moona ne može biti dokaz.
Molim vas da je zanemarite.
Pa…
To vrijedi za kaznene postupke, a ovo je građanski.
Ne bi li sud trebao odlučiti
hoće li prihvatiti dokaze
prema zakonu o građanskim postupcima?
Veselim se vašoj razumnoj procjeni, suče Ryu Myeong-ha.
ODVJETNICA RYU JAE-SOOK
Bilježnicu je poslao anonimni doušnik?
Da, časni sude.
Iako je dokaz ilegalno pribavljen,
razina kršenja postupka
nije dovoljno velika da odbijem dokaz.
Prihvaćam vaš dokaz.
U redu je.
VODITELJ LJUDSKIH RESURSA MOON JONG-CHEOL
Rekli ste da su zaposlenici obitelj. Nisu li i zaposlenice obitelj?
Priznajte nepravedne otkaze!
-Priznajte! -Priznajte!
Održao se prosvjed ispred zgrade Mir Lifea
zbog nepravednih otkaza radnicama.
Na prosvjed su došle radnice koje su otpuštene iz Mir Lifea
i članice ženskih udruga i sindikata.
Dvije otpuštene radnice podnijele su tužbu
da potvrde nezakonitost njihovog otkaza.
Sudionici na prosvjedu
planiraju priložiti pisanu izjavu sudu.
Vidjet ćemo hoće li prosvjed utjecati na presudu.
Slijedi presuda.
Ovo je službena presuda.
Odbacuju se tvrdnje tužiteljica.
Sve pravne troškove snosit će tužiteljice.
Sud priznaje da je optuženik potaknuo
bračne parove da dobrovoljno predaju ostavke
i obavijestio ih o mogućem otkazu njihovih muževa
i potencijalnom neplaćenom dopustu ako ne predaju ostavku.
Doduše, omogućili su jednom supružniku
da preda ostavku tijekom strateških promjena u tvrtki,
što je prihvatljivo sa socioekonomskih gledišta,
a pošto nisu precizirali da se odnosi samo na žene,
ne može se smatrati napadom na jednakost spolova
ili diskriminacijom protiv žena
kao što je navedeno u ustavu i zakonu o radu.
Nadalje,
tužiteljice su predale svoje ostavke
imajući na umu uvjete dobrovoljne ostavke
koje im je optuženik predložio,
kao i ostale okolnosti i opcije
ostavke i zadržavanja radnog mjesta.
Zbog toga to nije nevažeći faktor.
Bože.
Gospodine.
Ne izgledate dobro. Je li sve u redu?
Presudio nam je u korist.
Koja je poanta toga?
To ide u prilog tvrtki, a ne meni.
Što?
Iskreno,
mislim da ću uskoro dobiti otkaz.
Niste to znali?
Ne, nisam.
U redu.
Mislim da im je Hanbada dala još pokoji pravni savjet.
„Kako otpustiti vođu ljudskih resursa bez problema.” Nešto slično tome.
Prvi put čujem za ovo.
Službeno mi daju otkaz jer nisam uspio provesti strateške promjene.
Suđenje, prosvjed i reportaže.
Zbilja se otelo kontroli.
No što više razmišljam,
shvaćam da im je to bio plan otpočetka.
Žele dati moj posao osobi koju je odabrao SB Life.
Štošta ste prošli. Mora da vam je teško.
Ne.
Otpustio sam 100 radnica.
Nepošteno je od mene očekivati pozitivan ishod.
Sve je to karma.
Neovisno o presudi, imamo pozitivan stav prema tužbi.
Tako je. Mi to zovemo ISČB.
Izgubile Smo Časnu Bitku!
Drago nam je da smo otišle na suđenje.
-Drago nam je! -Drago nam je!
Možemo uložiti žalbu.
Još ćemo se hrabrije boriti za ravnopravnost i poslovnu sigurnost.
-Hoćemo! -Hoćemo!
-Borba! -Borba!
Iznenađuje me da su organizirali zabavu nakon suđenja
i još mi je čudnije da mi idemo jer smo pozvane.
Mi smo ipak oporba.
Želim ići. Znatiželjna sam.
Zanimaju te takve stvari?
Slučajevi koji se tiču ljudskih prava, prava žena i radničkih prava?
Pa…
Nisam sigurna.
Odvjetnica Ryu
je poput dupina rijeke Jangce.
Isuse, dupin rijeke Jangce. Već dugo to nisam čula.
Mogu li ti ispričati o dupinu rijeke Jangce?
Mogu li reći ne?
Molim te.
Dupini većinom žive u moru,
no neke vrste žive u rijekama,
a dupin rijeke Jangce riječni je dupin.
Kao što im ime kaže, žive u Kini, u rijeci Jangce,
no proglašeni su izumrlom vrstom 2007.
Po čemu odvjetnica Ryu nalikuje dupinu rijeke Jangce?
Odvjetnica Ryu
je odvjetnica kakvu ne možeš naći u Hanbadi.
Nadam se da neće izumrijeti.
ODVJETNIČKI URED RYU JAE-SOOK
SPOLNO DISKRIMINATORNE PROMJENE
DOSTA SA STRATEŠKIM PROMJENAMA!
Opet to radiš.
Okani se toga.
Nije mi to lako ignorirati.
Zaboga.
NAVIJAM ZA VAS, ODVJETNICE RYU
ZNAČAJAN GUBITAK!
Pitam se kako je dobivati ovakvu podršku.
Iako je izgubila.
Da.
I ja.
NE BUDITE OBESHRABRENI! NADIĆI ĆEMO IH I BORITI SE ZAJEDNO!
Zaboga, tu ste.
Bile smo na krovu. Idemo gore zajedno.
U redu.
Da.
Možete li otići prije nas?
Želim nešto dati odvjetnici Woo.
U redu.
Htjela sam vam ovo vratiti.
STRUČNO PRAVNO MIŠLJENJE
Zašto imate ovo?
Niste li mi vi ovo poslali?
Ne, nisam.
U njemu je bila vaša posjetnica.
Kao da ste mi to potajno poslali.
ODVJETNIČKA TVRTKA HANBADA ODVJETNICA WOO YOUNG-WOO
Čini se da je i u Hanbadi situacija komplicirana.
Pripazite na sebe.
Cijelo ste vrijeme imali ovo, no niste to upotrijebili kao dokaz?
Da jesam, vi biste upali u nevolje.
Osim toga, imala sam druge načine da dođem do dokaza.
Dođite.
Zdravo.
Sjednite.
Pravimo bibimbap.
Povrće koje odvjetnica Ryu uzgaja na krovu je svježe.
Bavim se vrtlarstvom sa strane.
Krovno vrtlarstvo.
No čini se da mi ono ide bolje od mojeg glavnog posla.
Imate samo bibimbap? Nema gimbapa?
U bibimbapu ne vidim sve sastojke,
pa bi mi neočekivane teksture i okusi mogli zasmetati.
Što?
Gimbap?
Zasmetati?
Onda ne miješaj sastojke i jedi ih zasebno.
Pa…
Jedi ono što ti se ponudi.
U redu.
Bibimbap je jako lijep.
Trebale smo prije doći da vam pomognemo.
Opuštale smo se dok smo sve pripremale.
Recitirale smo pjesme.
Recitirale pjesme?
Ispostavilo se da sve volimo poeziju.
Ja sam recitirala pjesmu Kim Su-younga,
a Hyeon-jeong pjesmu Ko Jung-hee.
Sad je red na odvjetnicu Ryu.
Sad je trenutak za recitiranje?
Zar ne morate pripremiti žalbu?
-Da. -Tako je.
U pravu ste.
Hanbadini su odvjetnici zbilja drugačiji.
Mislim da ću opet izgubiti.
Ma hajde, danas se možemo zabaviti.
Ovo je zabava.
Zanima me koje se pjesme sviđaju odvjetnici Ryu.
Da, želimo znati. Recitirajte nam.
Ryu Jae-sook!
-Ryu Jae-sook! -Ryu Jae-sook!
Kreće!
„Iako postoje brojne izreke,
bit života je
postati komadić drveta
da ugriješ drugoga, a ne sebe.
Od dana kada podovi zahlade do prvog dana proljeća,
najljepša stvar na ulicama korejskog poluotoka
postaje kamion koji vozi uzbrdo
i nosi komadiće drveta.
Kao da zna što treba učiniti,
komadić drveta beskrajno gori
kada mu se tijelo zapali,
no nisam toga bila svjesna iako sam svaki dan jela toplu rižu i juhu.
Bojala sam se postati usamljena hrpa pepela
nakon što sam voljela druge svim svojim bićem
i zato nisam postala komadić drveta
za ikoga.
Kada razmislim,
bit života je rasprsnuti se na komadiće.
Nikad nisam pomislila
čistiti ulice da drugi njima mogu koračati
kada je pod klizak zbog jutarnjeg snijega.”
ODVJETNIČKI URED RYU JAE-SOOK
To je bilo sjajno!
-Jedite. -U redu.
-Hvala vam na hrani. -Dobar tek.
Kvragu.
Da, šefe.
Sišao sam na krivom katu.
Imam i križni i ravni odvijač.
Da, stižem.
Kvragu.
Odvjetniče Jung, uhvatili su Jang Jae-jina.
Policija ga je uhvatila u Changwonu,
pa se ne morate više brinuti.
Koji vrag…
Zar sam bolestan?
Zar postoji zakon koji nalaže
da oni koji nisu vidjeli znamenitost plaćaju ulaznicu?
Mogu li ići na poslovni put?
-Kamo? -Otok Jeju.
Dat ću sve od sebe jer je ovo put s mnogo odvjetnika-početnika.
Nije li ovo samo izlika za odlazak na putovanje?
Nisu otvoreni.
Čini se da je dugo zatvoreno.
Ne budite zaslijepljeni onime što vidite.
Imajte srž na umu.
Trebaš kući dovesti curu koja će te usrećiti,
a ne curu o kojoj se moraš brinuti.
Prijevod titlova: Igor Glišić